என்னுடன் பிறந்தவர்கள் 5 பேர். 2 அண்ணன்கள், ஒரு அக்கா ஒரு தம்பி ஒரு தங்கை. கணவர் இல்லாத நிலை ஒரு பக்கம். என் குழந்தைகள் ஒரு பக்கம், என் கூடப் பிறந்தவர்கள் மறுபக்கம். ஒவ்வொருவரையும் கரை சேர்க்க வேண்டிய கடமை எனக்கு இருந்தது. நல்ல வேளையாக சொந்த வீடு இருந்ததால் வீட்டு வாடகை பிரச்னை இல்லாமல் தப்பித்தோம். பின்னர், தட்டுதடுமாறி கஷ்டப்பட்டு உடன்பிறப்புகள் ஒவ்வொருவரையும் கரை சேர்த்தேன். என் கணவர் விட்டு சென்ற ஒரு சில கடன்களையும் கட்டி முடித்தேன். எல்லாவற்றையும் முடித்து விட்டு திரும்பி பார்த்தால், என் பெண்கள் வளர்ந்து திருமணத்திற்கு தயாராக இருந்தார்கள். மிகவும் போராடி அவர்கள் விரும்பும் வண்ணம், திருமணமும் செய்து வைத்தேன்.